CELEX: C2007/056/25
Language: sl
Date: 2007-03-10 00:00:00
Title: Zadeva C-507/06: Predlog za sprejetje predhodne odločbe, ki ga je vložilo Oberlandesgericht Innsbruck (Avstrija) 13. decembra 2006 — Malina Klöppel proti Tiroler Gebietskrankenkasse

10.3.2007   
            
            
               SL
            
            
               Uradni list Evropske unije
            
            
               C 56/14
            
         Predlog za sprejetje predhodne odločbe, ki ga je vložilo Oberlandesgericht Innsbruck (Avstrija) 13. decembra 2006 — Malina Klöppel proti Tiroler Gebietskrankenkasse
   (Zadeva C-507/06)
   (2007/C 56/25)
   Jezik postopka: nemščina
   Predložitveno sodišče
   Oberlandesgericht Innsbruck (Avstrija)
   Stranki v postopku v glavni stvari
   
      Tožeča stranka: Malina Klöppel
   
      Tožena stranka: Tiroler Gebietskrankenkasse
   Vprašanje za predhodno odločanje
   Ali je treba člen 72 Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (1), kakor je bila spremenjena z Uredbo (ES) št. 1386/2001 Evropskega parlamenta in Sveta z dne 5. junija 2001 (2), v povezavi s členom 3 te uredbe ter členom 10(a) Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 (3), kakor je bila spremenjena z Uredbo Sveta (ES) št. 410/2002 z dne 27. februarja 2002 (4), razlagati tako, da je treba obdobja prejemanja družinskih dajatev v državi članici (v tem primeru ZRN — dodatek za šolanje) pri upravičenosti do prejemanja primerljive dajatve v drugi državi članici (v tem primeru Avstrija — dodatek za nego otroka) obravnavati enako in jih zato opredeliti kot lastna obdobja prejemanja, če se v teh obdobjih oba starša štejeta za delavca v skladu s členom 1(a)(i) Uredbe 1408/71?
   
      (1)  UL L 149, str. 2.
   
      (2)  UL L 187, str. 11.
   
      (3)  UL L 74, str. 1.
   
      (4)  UL L 62, str. 17.